Γεωργία Βασιλειάδου

Η Γεωργία Βασιλειάδου (Τρύφος, 1 Ιανουαρίου 1897 - Αθήνα, 12 Φεβρουαρίου 1980) , ήταν Ελληνίδα ηθοποιός. Εμφανίστηκε κυρίως σε κωμωδίες του κινηματογράφου.

 Βιογραφία 
Γεννήθηκε στην Τρύφος το 1897. Οι πληροφορίες για τη ζωή της είναι συγκεχυμένες, και στο διαδίκτυο κυκλοφορούν πολλές λανθασμένες υποθέσεις. Η Γεωργία Βασιλειάδου, όμως, δεν καταγόταν από την Αθήνα, αλλά από τον Τρύφο Αιτωλοακαρνανίας σε μια οικογένεια με δέκα παιδιά. 

Το πραγματικό της όνομα ήταν Γεωργία Αθανασίου, αλλά η ίδια το άλλαξε σε Βασιλειάδου όταν αποφάσισε να ασχοληθεί με το τραγούδι και την υποκριτική. Υποχρεώθηκε να αφήσει νωρίς το σχολείο για να εργαστεί σε κατάστημα και να βοηθήσει την πολυμελή οικογένειά της, μετά τον αιφνίδιο θάνατο του πατέρα της κατόπιν πτώσης από άλογο, ο οποίος ήταν αξιωματικός του ιππικού.

Την πρώτη της καλλιτεχνική εμφάνιση έκανε το 1923 σαν μέλος της χορωδίας του Θεάτρου Ολύμπια, στο έργο Ερνάνης του Τζουζέπε Βέρντι, μάλλον συμπτωματικά οπότε και ξεκίνησε τις σπουδές της στη Γεννάδειο Σχολή το 1923 και κατόπιν εμφανίστηκε σε διάφορες όπερες. Εργάστηκε σε μεγάλα θεατρικά σχήματα της εποχής με τους Κυβέλη, Μαρίκα Κοτοπούλη, Δημήτρη Μυράτ, ερμηνεύοντας ποικίλους ρόλους.

Στα μέσα του 1930 αποφάσισε να σταματήσει, μετά από έναν γάμο της που υπήρξε όμως ατυχής. Στη συνέχεια γνώρισε τη Σοφία Βέμπο η οποία και της υποσχέθηκε να τη βοηθήσει. Ο άνθρωπος που την ανακάλυψε και της έδωσε την ευκαιρία να κάνει μεγάλη καριέρα ήταν ο Αλέκος Σακελλάριος έτσι στα σαράντα δύο της χρόνια η Γεωργία Βασιλειάδου κάνει ένα νέο δυναμικό ξεκίνημα και με το έμφυτο ταλέντο της κατακτάει αμέσως το κοινό. Ο Αλέκος Σακελλάριος της προσέφερε ένα ρόλο το 1939 στα Κορίτσια της παντρειάς, που έγινε η αφορμή για το ξεκίνημα μιας δεύτερης, αλλά περισσότερο γνωστής καριέρας - αυτή τη φορά ως κοσμαγάπητης κωμικού, της "ομορφότερης άσχημης" του ελληνικού κινηματογράφου, όπως χαρακτηρίστηκε. Στην εταιρεία της Φίνος Φιλμ έγιναν οι μεγάλες της επιτυχίες όπως: Η ωραία των Αθηνών, Η θεία απ' το Σικάγο, Ο Κλέαρχος, η Μαρίνα και ο κοντός και πολλές άλλες. Έλαβε μέρος στην τηλεοπτική σειρά Ο Χριστός ξανασταυρώνεται.

Στις συλλογές Όταν οι ηθοποιοί τραγουδούν 1 & 2, η Βασιλειάδου ακούγεται στα τραγούδια "Ο κυρ-Μέντιος" του Τάκη Μωράκη από την ταινία Ο θησαυρός του μακαρίτη και "Αποκριάτικο γαϊτανάκι".

 Προσωπική ζωή και θάνατος 
Έμενε στο Μαρούσι και είχε μια κόρη, τη Φωτεινή Αποστολίδου (απεβίωσε τον Νοέμβριο του 2025)Πέθανε η κόρη της Γεωργίας Βασιλειάδου, Φωτεινή από το πρώτο της γάμο, ενώ το 1945 παντρεύτηκε τον δεύτερο σύζυγο της, Κώστα Γάμπαρο, με τον οποίο έζησαν μαζί μέχρι τον θάνατό της. Τον τελευταίο καιρό, υπέφερε από βρογχικό άσθμα. Η κατάσταση της υγείας της επιδεινώθηκε και νοσηλεύτηκε στον Ευαγγελισμό. Πέθανε στις 12 Φεβρουαρίου 1980.Ριζοσπάστης, Κηδεύτηκε χθες η Γ. Βασιλειάδου, 14 Φεβρουαρίου 1980. Κηδεύτηκε δυο ημέρες μετά, παρουσία λίγου κόσμου, στο Πρώτο Νεκροταφείο Αθηνών.

 Φιλμογραφία 

 Κινηματογράφος 
ΈτοςΤίτλοςΡόλος1930Για την αγάπη της Όνειρο γλύπτου1946Παπούτσι από τον τόπο σου 1948Οι Γερμανοί ξανάρχονται Μαριγώ1951Τα τέσσερα σκαλοπάτιαΠαγώναΜια νύχτα στον παράδεισο κυρία ΒυζαντίουΕκείνες που δεν πρέπει ν' αγαπούν Καλλιόπη1952Ο φαταούλαςΖωήΟ γρουσούζηςΕπιστήμη Το στραβόξυλοΣταθούλα1954Γκολ στον έρωταΦωφώΧαρούμενο ξεκίνημα ΒαλεντίναΗ ωραία των ΑθηνώνΑριστέα Καραμπή 1955Πιάσαμε την καλήΚατίνα ΣουρταφέρταΟ αγαπητικός της βοσκοπούλας Αγγέλω1956Η καφετζούΚαλλιόπη 1957Το αμαξάκι γυναίκα ΘόδωρουΗ θεία απ' το ΣικάγοΚαλλιόπη Πάπας 1958Η κυρά μας η μαμμήΚαλλιόπη Μουστάκη1959Αστέρω ΣταματίναΜπουμπουλίνα ΠαρασκευήΝταντά με το ζόριΛουλούΟ θείος από τον ΚαναδάΕυανθίαΟ θησαυρός του μακαρίτηΘεώνη Κανελοπιπερίδου 1960Η κυρία δήμαρχοςΑσπασία Ζομπαρλά 1961Ο Κλέαρχος, η Μαρίνα και ο κοντόςΜαρίνα Ζουγκαλά 1962Ο μαγκούφης ΦωτεινήΤο καρπουζάκιΜατίναΈξυπνοι και κορόιδα...ΚλεοπάτραΗ Ελληνίδα και ο έρωταςΑφροδίτηΟι γαμπροί της ΕυτυχίαςΕυτυχία Ταρνιάτη Ο Θύμιος στη χώρα του στριπτίζΓεωργία ΒασιλειάδουΟ Μιχαλιός του 14ου συντάγματοςΜαριάνθη Καραδήμου1963Εμείς τα μπατιράκιατρελήΑγάπησα και πόνεσαΝτόμνα, γειτόνισσα προξενήτραΟ ανιψιός μου ο ΜανώληςΑσπασία ΠαπακάτσικαΟ Θύμιος στη χώρα του γέλιου1964Ήταν όλοι τους...κορόιδα!Παγώνα Σουσάμη1965Κάλλιο πέντε και στο χέριΚατίνα Πουρέ (Κάθριν)1966ΔιπλοπενιέςΕυανθίαΗσαΐα χόρευεΚαλλιρρόηΠροξενήτρα πράκτωρ 017ΓεωργίαΟ Μελέτης στην άμεσο δράσηΜέλπωΔοσατζού επιχείρησις γαμπρόςΕυανθία1968Η λυγερήΚυριαζούλα Η ΣμυρνιάΕυθαλία Τόσα όνειρα στους δρόμουςΓεωργία, καφετζού στη στοά1970Η περιπτερούΓεωργίαΗ βαρώνη και ο ΠροκόπηςΒαρώνη Τζορτζιάνα του Άντεν1975Ένα ένα τέσσερακυρα-Σταυρούλα

 Θέατρο 
ΈτοςΤίτλος1929Η κυρία με τις καμέλιες1941Η κυρία επιθεώρηση1944Πρίγκηψ Μουρούζης1947Να τι θέλει ο λαός1950Μαντάμ Σουσού1953Κοντή φούστα
Χρυσά κουτάλια1955Σουσουράδα
Τζώνηδες και καουμπόυ1958Χειμώνας στην Αθήνα1961Ο τζίτζικας ελάλησε1962Κάτω οι γυναίκες1963Ο Κλέαρχος, η Μαρίνα και ο κοντός1964Πέντε λεπτά από την Ομόνοια1965Άλλος για υπουργείο

 Τηλεοπτικές σειρές 
ΈτοςΤίτλοςΚανάλι1974Το παλιό το κατοστάριΥΕΝΕΔ1975Ο Χριστός ξανασταυρώνεταιΕΙΡΤ

 Παραπομπές 

 Εξωτερικοί Σύνδεσμοι 

 Γεωργία Βασιλειάδου (φιλμογραφία) στο Filmy: Cine DataBase

Κατηγορία:Έλληνες κωμικοί
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί μουσικού θεάτρου